Na temelju članka 13. Statuta Zaklade I. gimnazije Akica i članka 4. Zakona o financijskom poslovanju i računovodstvu neprofitnih organizacije (NN 121/14), Upravni odbor Zaklade na sjednici održanoj 19. prosinca 2022. donosi

**PRAVILNIK**

**O POSTUPANJIMA IZ PODRUČJA FINANCIJSKOG UPRAVLJANJA I KONTROLA**

**PREDMET**

Članak 1.

Ovim aktom utvrđuju se postupci i procedure iz područja sustava financijskog upravljanja i kontrola Zaklade I. gimnazije Akica (u daljnjem tekstu: Zaklada)

**OGRANIČENJA ZA RASPOLAGANJE IMOVINOM**

Članak 2.

Upravitelj Zaklade može samostalno raspolagati financijskom i nefinancijskom imovinom Zaklade pojedinačne vrijednosti do 75.000,00 kn, a za raspolaganje imovinom Zaklade te o zaključenju pravnih poslova čija vrijednost prelazi iznos od 75.000,00 kn mora dobiti prethodnu suglasnost Upravnog odbora Zaklade.

**PLAĆANJE PREDUJMOM**

Članak 3.

Plaćanje predujmom se vrši kada to uvjetuje dobavljač, a zbog:

- nemogućnosti odabira drugog dobavljača;

- postizanja povoljne cijene;

- kvalitete robe, usluga ili radova.

- žurnosti;

Predujam može iznositi do 100 % cijene robe, usluga ili radova. Ponudu, predračun, ugovor ili drugi dokument po kojem treba izvršiti plaćanje predujmom odobrava upravitelj Zaklade. potpisom na dokumentu ili potvrdom elektroničke pošte ukoliko se dokumentacija dostavlja elektroničkim putem. Plaćanje predujmom provodi se bez obzira na vrijednost nabave koja se plaća po predujmu, osim u slučaju pojedinačne nabave robe, usluga ili radova iznosa većeg od 200.000,00 kn bez PDV-a, odnosno 500.000,00 kn bez PDV-a.

**PREUZIMANJE VIŠEGODIŠNJIH UGOVORNIH OBVEZA**

Članak 4.

Zaklada može preuzeti nove ugovorne obveze koje imaju financijski učinak ukoliko su predviđene financijskim planom, odnosno ukoliko su sredstva za njihovo podmirenje osigurana.

Preuzimanje višegodišnjih ugovornih obveza s financijskim učinkom za iznose do 75.000,00 kn godišnje i na rok do 3 godine može odobriti upravitelj Zaklade. Preuzimanje višegodišnjih ugovornih obveza s financijskim učinkom za iznose veće od 75.000,00 kn odobrava Upravni odbor Zaklade

Višegodišnje financijske obveze s financijskim učinkom mogu se potpisati na rok ne duži od 3 godine od dana potpisa.

Ugovor na duži period od navedenog može se potpisati samo uz suglasnost Upravnog odbora Zaklade.

predsjednica Upravnog odbora

Iva Ladan

Klasa:

UrBroj:

Zagreb, 19. prosinca 2022